ai4bharat/Pralekha huggingface dataset:
உள்நாட்டு விமானப் போக்குவரத்து அமைச்சகம்
அஸ்ஸாம் மாநிலம் கவுகாத்தி விமான நிலையத்தில் கொவிட் தடுப்பூசி முகாம், மூத்த குடிமக்களுக்கு தனி உதவிப்பிரிவு
18 வயதுக்கு மேற்பட்ட அனைவருக்கும் இரண்டாவது கொவிட் தடுப்புமருந்து முகாம் கவுகாத்தியில் உள்ள லோக்பிரியா கோபிநாத் போர்டோலோய் சர்வதேச விமான நிலையத்தில் ஏற்பாடு செய்யப்பட்டது. 2021 மே 3 அன்று தொடங்கிய இந்த முகாமில் 2,000-க்கும் அதிகமானோர் தடுப்பூசி போட்டுக் கொண்டனர். நாளை அதிகம் பேர் வருவார்கள் என்று எதிர்பார்க்கப்படுகிறது.
இந்திய விமான நிலைய ஆணையம் மற்றும் தேசிய சுகாதார இயக்கம், அஸ்ஸாம், இந்த முகாமுக்கு ஏற்பாடு செய்திருந்தன.
பல்வேறு இளம் அதிகாரிகள் மற்றும் கவுகாத்தி விமான நிலைய பணியாளர்களுக்கு இதுவே முதல் தடுப்பூசி முகாமாகும்.
பணியாளர்கள் மட்டுமில்லாமல், அவர்களை சார்ந்திருக்கும் குடும்பத்தினர், இந்திய விமான நிலைய ஆணைய ஊழியர்கள், முகமைகள், முன்கள பணியாளர்கள் மற்றும் இதர பங்குதாரர்களுக்கும் தடுப்பு மருந்து வழங்கப்பட்டது.
முதல் நாள் அன்றே 12000 பேர் பதிவு செய்துகொண்ட நிலையில், மொத்தம் 3000-க்கும் மேற்பட்டோர் பதிவு செய்துள்ளதாக அதிகாரிகள் தெரிவித்தனர். மூத்த குடிமக்களுக்கு உதவ தனி உதவிப்பிரிவும் ஏற்பாடு செய்யப்பட்டது.
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 197.98 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 197.98 கோடிக்கும் அதிகமான  டோஸ்கள் செலுத்தப்பட்டுள்ளன. 2,58,55,578 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.69 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.26 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.53 சதவீதமாக உள்ளது. கடந்த 24 மணி நேரத்தில் 13,958 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,28,79,477.
இந்தியாவில் கடந்த 24 மணி நேரத்தில் 16,135 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,32,978 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 86.39 கோடி . வாராந்திரத் தொற்று 3.74 சதவீதமாக உள்ளது. தினசரித் தொற்று விகிதம் 4.85 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1839001
குடியரசுத் தலைவர் செயலகம்
ஃபக்ருதீன் அலி அகமது பிறந்த நாளில் குடியரசுத் தலைவர் அவருக்கு மரியாதை செலுத்தினார்
முன்னாள் குடியரசுத் தலைவர் திரு பக்ருதீன் அலி அகமதின் பிறந்த நாளான இன்று, குடியரசுத் தலைவர் திரு ராம் நாத் கோவிந்த், குடியரசுத் தலைவர் மாளிகையில் அன்னாருக்கு மரியாதை செலுத்தினார். திரு பக்ருதீன் அலி அகமதின் உருவப் படத்திற்கு குடியரசுத் தலைவர் மலர் தூவி மரியாதை செய்தார்.
(
விவசாயத்துறை அமைச்சகம்
கிசான் ட்ரோன்களை விவசாயிகளுக்கு கொண்டு செல்லும் நடவடிக்கைக்காக சுமார் ரூ.127 கோடி வழங்கப்பட்டுள்ளது: திரு நரேந்திர சிங் தோமர்
விவசாயிகளிடம் ட்ரோன்களை முன்னெடுத்துச் செல்லும் நடவடிக்கைக்காக அரசிடமிருந்து சுமார் ரூ.127 கோடி விடுவிக்கப்பட்டிருப்பதாக மத்திய வேளாண் துறை அமைச்சர் திரு நரேந்திர சிங் தோமர் தெரிவித்துள்ளார்.
மாநிலங்களவையில் எழுத்துப்பூர்வமாக அளித்துள்ள தகவலில் அவர் இதனை குறிப்பிட்டுள்ளார்.
இந்திய வேளாண் ஆராய்ச்சி கவுன்சிலான ஐசிஏஆர் மூலம் 300 கிசான் ட்ரோன்களை வாங்குவதற்காக ரூ.52.5 கோடி விடுவிக்கப்பட்டு இருப்பதாகவும், இதன் மூலம் விவசாயிகளின் 75,000 ஹெக்டேர் விளைநிலங்களில் ட்ரோன்கள் குறித்து செய்முறை விளக்கம் அளிக்க நடவடிக்கை எடுக்கப்பட்டிருப்பதாகவும் தெரிவித்துள்ளார். குறிப்பாக விவசாய பயன்பாட்டுக்கான ட்ரோன்களை விவசாயிகளிடம் கொண்டு சேர்க்கும் பணிகளில் வேளாண்மை மற்றும் விவசாயிகள் நலத்துறை அதிக கவனம் செலுத்தி வருகிறது.
இதேபோல், இந்திய வேளாண் ஆராய்ச்சி கவுன்சிலின்கீழ் இயங்கும் வேளாண் அறிவியல் மையம் , மாநில வேளாண்மை பல்கலைக்கழகங்கள் மற்றும் வேளாண் துறை அமைப்புகளுக்கு கிசான் ட்ரோன் விலையில் 100 சதவீதம் அல்லது அதிகபட்சமாக ரூ.10 லட்சம் மானிய உதவியாக வழங்கப்படுகிறது.
அதேநேரத்தில் கிசான் ட்ரோன்களை வாங்க முன்வரும் தனிநபர்கள், சிறு-குறு விவசாய அமைப்புகள் பழங்குடியின பெண்கள் மற்றும் வடகிழக்கு மாநிலங்களைச் சேர்ந்த விவசாயிகள் ஆகியோருக்கு ட்ரோன் விலையில் 50 சதவீதம் அல்லது அதிகபட்சமாக ரூ.5 லட்சம் வழங்கப்படுகிறது. மற்ற விவசாயிகளுக்கு 40 சதவீதம் அல்லது அதிகபட்சமாக ரூ.4 லட்சம் மானியமாக வழங்கப்படும் எனத் தெரிவிக்கப்பட்டுள்ளது.
ஜவுளித்துறை அமைச்சகம்
தேசிய சணல் உற்பத்தியாளர்கள் நிறுவனம் மற்றும் அதன் துணை நிறுவனமான பேர்ட்ஸ் சணல் மற்றும் ஏற்றுமதி நிறுவனத்தை மூட மத்திய அமைச்சரவை ஒப்புதல்
தேசிய சணல் உற்பத்தியாளர்கள் நிறுவனம் மற்றும் அதன் துணை நிறுவனமான பேர்ட்ஸ் சணல் மற்றும் ஏற்றுமதி நிறுவனத்தை மூட பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது.
பலன்கள்:
நலிவடைந்துள்ள இந்த இரு மத்திய பொதுத்துறை நிறுவனங்களின் தொடர் செயல்பாடுகளுக்காக செலவிடப்படும் தொகை குறைவதால் அரசுக் கருவூலம் பயன்பெறும். நஷ்டத்தில் இயங்கும் நிறுவனங்களை மூடுவதென்ற முன்மொழிவு, அவற்றின் மதிப்புமிக்க சொத்துக்களை ஆக்கப்பூர்வமான பயன்பாட்டிற்கோ அல்லது வளர்ச்சித் திட்டங்களுக்கு நிதி வளங்களை உருவாக்கவோ பயன்படும்.
சமூகத்தின் ஒட்டுமொத்த வளர்ச்சிக்காக இந்த இரு பொதுத் துறை நிறுவனங்களின் நிலங்களும் பொதுப் பயன்பாட்டிற்கோ அல்லது பிற அரசுப் பயன்பாட்டிற்கோ அளிக்கப்படும்.
தகவல் மற்றும் ஒலிபரப்பு அமைச்சகம்
85 வயதிலும் தெருக்கூத்தை நடத்தும் சாந்தாபாய், தோம்பாரி சமூகத்தின் புகழை நிலைநிறுத்த உதவுகிறார்: இயக்குநர் பிரதிக் குப்தா
“85 வயதிலும் தெருக்கூத்தில் பங்குபெற்று தோம்பாரி சமூகத்தின் புகழை நிலைநிறுத்த உதவும் சாந்தாபாய் பவாரின் பயணத்தை எங்களது திரைப்படமான சாந்தாபாய் விவரிக்கிறது. அழிந்து வரும் கலை வடிவம் குறித்த ஆவணப்படமான இதில் நடித்துள்ள சாந்தாபாய், தெருக்கூத்து மூலமாகவே தனது வாழ்க்கையை நடத்துகிறார்,” என்று கோவாவில் நடைபெற்று வரும் 51-வது இந்திய சர்வதேச திரைப்பட விழாவில் பத்திரிகையாளர்கள் சந்திப்பு ஒன்றில் இன்று பேசிய இயக்குநர் பிரதிக் குப்தா கூறினார்.
இந்திய திரைப்பட மற்றும் தொலைக்காட்சி நிறுவனம் தயாரித்துள்ள இந்த ஆவணப்படம், 51-வது இந்திய சர்வதேச திரைப்பட விழாவின் இந்திய பனோரமாவில் திரைப்படமில்லா பிரிவில் இடம் பெற்றது.
இந்தியா முழுவதும் வாழும் தோம்பாரி சமூகத்தினர், கயிற்றின் மீது நடப்பது, ஆபத்தான சாகசங்களை செய்வது போன்ற நிகழ்ச்சிகளை தெருக்களில் நடத்துவதில் புகழ் பெற்றவர்கள் ஆவார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1691188
குடியரசுத் துணைத் தலைவர் செயலகம்
மக்கள் பிரதிநிதிகளுக்கான நடத்தை விதியை அரசியல் கட்சிகள் பரிந்துரைக்க வேண்டும்: குடியரசுத் துணைத் தலைவர்
மக்கள் பிரதிநிதிகளுக்கான நடத்தை விதியை அரசியல் கட்சிகள் பரிந்துரைக்க வேண்டும் என்று குடியரசுத் துணைத் தலைவர் திரு வெங்கையா நாயுடு கூறினார். மேலும் மக்களுக்காக குரல் எழுப்பும் வகையில் மக்கள் பிரதிநிதிகள் சட்டசபைகளில் நடந்துகொள்ள வேண்டும் என்றும் கூறினார்.
சென்னையில் உள்ள தகவல் தொழில்நுட்ப நிறுவனத்தின் மாணவ பிரதிநிதி பேரவையின் உறுப்பினர்களுடன் கலந்துரையாடிய குடியரசுத் துணைத் தலைவர் ஏழை மற்றும் நலிந்த பிரிவினரின் துயரங்களை மக்கள் பிரதிநிதிகள் அறிந்து செயல்பட வேண்டும் என்று கூறினார்.
இளைஞர்களின் கனவுகளையும் தேவைகளையும் அறிந்த தலைவர்கள் இந்தியாவுக்கு தேவை. அவையின் பொன்னான நேரத்தை வீணடிப்பது செய்தித்தாள்களின் முதற்பக்கத்தில் இடம் பிடிப்பதை தவிர வேறு எதற்கும் பயன்படாது என்று அவர் கூறினார்.
இந்தியாவை மேலும் வலிமையான ஜனநாயகமாக மாற்றி அமைப்பது குறித்த விவாதங்களை நடத்த வேண்டும். இந்த இயக்கத்தின் பாதுகாவலராக மாணவர்கள் செயல்பட்டு இந்தியாவை வலிமையான தேசமாக மாற்ற பங்கேற்க வேண்டும் என்று அவர் தெரிவித்தார்.
சமூகம் அரசியல் பொருளாதாரம் கலாச்சாரம் அறிவியல் மற்றும் தொழில்துறை இடையே இணைப்பை ஏற்படுத்தும் பல்கலைக்கழகங்களும், உயர்கல்வி நிறுவனங்களும் பங்காற்ற வேண்டும் என்று குடியரசுத் துணைத் தலைவர் கேட்டுக்கொண்டார்.
நமது கல்விமுறை வெறும் தேர்வுகள் மற்றும் பட்டமளிப்பு விழாவை தாண்டி அறிவு சார்ந்த முறையை கையாள வேண்டும் என்று அவர் தெரிவித்தார்.
இந்தியாவின் வளர்ச்சியில், ஜனநாயகமும் அரசியலமைப்பு சட்ட விழுமியங்களும் தூண்களாக செயல்படுகின்றன, அரசியலமைப்பு சட்டம் எண்ணங்களையும் கனவுகளையும் வெளிப்படுத்துகிறது என்று அவர் கூறினார்.
இந்திய தகவல் தொழில்நுட்ப நிறுவனம் போன்ற முக்கிய நிறுவனங்களை சேர்ந்த மாணவர்கள் ஊரகப் பகுதிகளில் உள்ள மக்களிடையே பேசி கிராமங்கள் குறித்து தெரிந்துகொள்ள வேண்டும். இது மாணவர்கள் சிறந்த மனிதர்களாக மாறும் வகையில் அனுபவங்களை ஏற்படுத்தி தரும் என்று குடியரசுத் துணைத்தலைவர் கேட்டுக்கொண்டார்.
பிரதமர் அலுவலகம்
இராஜஸ்தான் மாநில நாளையொட்டி பிரதமர் அம்மாநில மக்களுக்கு வாழ்த்து
இராஜஸ்தான் மாநிலம் உருவான நாளையொட்டி பிரதமர் அம்மாநில மக்களுக்கு வாழ்த்து தெரிவித்துள்ளார்.
திரு.நரேந்திர மோடி தனது வாழ்த்து செய்தியில், “ராஜஸ்தான் மாநில மக்கள் தைரியத்திற்கும், துணிச்சலுக்கும், வீரத்திற்கும் பெயர் பெற்றவர்கள். இம்மாநிலம் முன்னேற்றம் மற்றும் வளர்ச்சிப் பாதையில் இடைவிடாமல் பயணிக்க நான் பிராத்தனை செய்கிறேன்”, என்று கூறியுள்ளார்.
(
பாதுகாப்பு அமைச்சகம்
21 வது பதிப்பு இந்தியா பிரான்ஸ் இருதரப்பு கடற்படை பயிற்சி 'வருணா' – 2023
இந்தியா மற்றும் பிரெஞ்சு கடற்படைகளுக்கு இடையிலான இருதரப்பு வருணாவின் 21 வது ஆண்டு பயிற்சி அரபிக் கடலில் நடைபெற்றது. இந்த பயிற்சியில் இரு தரப்பிலும் வழிகாட்டப்பட்ட ஏவுகணை போர்க்கப்பல்கள், டேங்கர், கடல்சார் ரோந்து விமானங்கள் மற்றும் ஒருங்கிணைந்த ஹெலிகாப்டர்கள் பங்கேற்றன. மூன்று நாட்கள் நடைபெற்ற இப்பயிற்சியில் கூட்டு நடவடிக்கைகள், மறுசீரமைப்பு மற்றும் பல்வேறு தந்திரோபாய சூழ்ச்சிகள் நடைபெற்றன. இரு கடற்படைகளின் பிரிவுகளும் தங்கள் போர்த் திறன்களை மேம்படுத்தவும், பரஸ்பர செயல்பாட்டை மேம்படுத்தவும், பிராந்தியத்தில் அமைதி, பாதுகாப்பு மற்றும் ஸ்திரத்தன்மையை மேம்படுத்துவதற்கான தங்கள் திறனை நிரூபிக்கவும் முயன்றன. 'வருணா -2023' இன் முதல் கட்டம் இந்தியாவின் மேற்கு கடற்பரப்பில் ஜனவரி 16 முதல் 20 வரை நடத்தப்பட்டது
இந்தியா மற்றும் பிரெஞ்சு கடற்படை இருதரப்பு கடற்படை பயிற்சி 1993 ஆம் ஆண்டில் தொடங்கப்பட்டது. 2001 ஆம் ஆண்டில் 'வருணா' என்று பெயரிடப்பட்ட இந்த பயிற்சி பின்னர் வலுவான இந்தியா-பிரான்ஸ் இருதரப்பு உறவின் அடையாளமாக மாறியது. கடலில் நல்ல ஒழுங்கிற்கான பரஸ்பர ஒத்துழைப்பை வளர்ப்பதற்காக இரு கடற்படைகளுக்கும் இடையிலான செயல்பாட்டு அளவிலான தொடர்புக்கு இந்த பயிற்சி உதவுகிறது, இது உலகளாவிய கடல்சார் பொது மக்களின் பாதுகாப்பு, மற்றும் சுதந்திரத்தை உறுதி செய்வதற்கான பகிரப்பட்ட உறுதிப்பாட்டை வலியுறுத்துகிறது.
பிரதமர் அலுவலகம்
வாட்ஸ்அப் சேனலில் பிரதமர் தமது இருப்பைப் பதிவிட்டுள்ளார்
பிரதமர் திரு. நரேந்திர மோடி இன்று வாட்ஸ்அப் சேனலில் இணைந்தார், இந்த இணைவதற்கான சேனலின் இணைப்பையும் அவர்பகிர்ந்துள்ளார்.
சமூக ஊடக எக்ஸ் பதிவில், பிரதமர் கூறியிருப்பதாவது;
"இன்று எனது வாட்ஸ்அப் சேனலைத் தொடங்கியுள்ளேன். இந்த ஊடகத்தின் மூலம் இணைந்திருக்க ஆவலாக உள்ளேன்! இணைப்பைக் கிளிக் செய்வதன் மூலம் சேருங்கள்.. https://www.whatsapp.com/channel/0029Va8IaebCMY0C8oOkQT1F"
ரெயில்வே அமைச்சகம்
ரயில்களில் தூய்மையை பராமரிக்க இந்திய ரயில்வே மேற்கொண்டுள்ள திட்டங்கள்
தூய்மையை பராமரிப்பது தொடர்ச்சியாக மேற்கொள்ளப்படும் ஒரு நடவடிக்கை. இதனைக் கருத்தில்கொண்டு, கழிவறைகள் உள்ளிட்ட ரயில்பெட்டிகளின் அனைத்து இடங்களையும் தூய்மையாகவும், சரியாகவும் பராமரிக்க அனைத்து நடவடிக்கைகளும் மேற்கொள்ளப்பட்டுள்ளன. ரயில்களில் தூய்மையை மேம்படுத்துவதற்கு இந்திய ரயில்வே மேற்கொண்டுள்ள பெரிய நடவடிக்கைகளில் சில வருமாறு:
- ரயில்கள் புறப்படும் மற்றும் போய்ச் சேரும் இடங்களில் அனைத்து பெட்டிகளும், கழிவறைகளும் சுத்தப்படுத்தப்படுகின்றன.
- ராஜ்தானி, சதாப்தி மற்றும் இதர முக்கியமான நீண்டதூர மெயில் / விரைவு ரயில்கள் 980ல் ரயில்களிலேயே தூய்மைப் பணிகள் வசதி செய்யப்பட்டுள்ளது.
- ’எனது பெட்டியை சுத்தப்படுத்துங்கள்’ என்ற கேட்டுப்பெறும் சேவை அறிமுகப்படுத்தப்பட்டுள்ளது.
- ’எனது பெட்டியை சுத்தப்படுத்துங்கள்’ திட்டத்தை விரிவாக்கும் வகையில், ரயில்பெட்டி நண்பன் என பொருள்படும் ’கோச் மித்ரா ’ சேவை தொடங்கப்பட்டுள்ளது.
- ரயில் நிலையங்களை தூய்மைப்படுத்தும் திட்டமும் தொடங்கப்பட்டுள்ளது.
- குளிர்சாதன பயணியர்களுக்கு வழங்கப்படும் படுக்கை விரிப்புகள்  ஒவ்வொரு பயன்பாட்டிற்கும் பிறகு, சலவை செய்யப்படுகிறது.
மாநிலங்களவையில் கேள்விக்கு எழுத்து மூலம் அளிக்கப்பட்ட பதிலில் இந்த தகவல் தெரிவிக்கப்பட்டுள்ளது.
==========
(Visitor Counter : 135
விவசாயத்துறை அமைச்சகம்
“வாசனைத் திரவிய புள்ளி விவரங்கள் ஒரு பார்வை 2021” என்ற நூலை மத்திய வேளாண் துறை அமைச்சர் திரு.நரேந்திர சிங் தோமர் வெளியிட்டார்
“வாசனைத் திரவிய புள்ளி விவரங்கள் ஒரு பார்வை 2021” என்ற நூலை மத்திய வேளாண் துறை அமைச்சர் திரு.நரேந்திர சிங் தோமர் 21 டிசம்பர் 2021 அன்று வெளியிட்டார். இந்த நூலில் வாசனைத் திரவியங்கள் சாகுபடி செய்யப்படும் இடம், அவற்றின் உற்பத்தி, ஏற்றுமதி, இறக்குமதி, விலை மற்றும் நாட்டில் உற்பத்தி செய்யப்படும் பல்வேறு வாசனைத் திரவியங்களின் மதிப்பு பற்றிய விவரங்கள் இடம் பெற்றுள்ளன.
மத்திய வேளாண் & விவசாயிகள் நலத்துறையின் கட்டுப்பாட்டில் இயங்கும் பாக்கு மற்றும் வாசனைத் திரவிய வளர்ச்சித்துறை இயக்ககம் இந்த நூலை வெளியிட்டுள்ளது. 2014-15 முதல் 2020-21 வரையிலான கடந்த 7 ஆண்டு காலத்தில் நாட்டில் வாசனைத் திரவியத் துறையின் வளர்ச்சிப் பற்றிய முக்கிய அம்சங்கள் இந்த நூலில் இடம் பெற்றுள்ளன.
நாட்டில், 2014-15-ல் 67.64 லட்சம் டன்னாக இருந்த வாசனைத் திரவியப் பொருட்கள் உற்பத்தி 2020-21-ல் 106.79 லட்சம் டன்னாகவும், சாகுபடி பரப்பளவு 32.24 லட்சம் ஹெக்டேரிலிருந்து 45.28 லட்சம் ஹெக்டேராகவும் அதிகரித்துள்ளது. சீரகம், பூண்டு, இஞ்சி, சோம்பு, வெந்தயம், மல்லி, மிளகாய் மற்றும் மஞ்சள் ஆகிய முக்கிய வாசனைத் திரவியங்களின் உற்பத்தி கணிசமாக அதிகரித்துள்ளது. அதே போன்று வாசனைத் திரவிய ஏற்றுமதியும் ரூ.14,900 கோடியிலிருந்து ரூ.29,535 கோடியாக அதிகரித்துள்ளது என்றும் தெரிவிக்கப்பட்டுள்ளது.
சிறப்பு சேவைகள் மற்றும் கட்டுரைகள்
வட்ட அளவிலான அஞ்சல் குறைதீர்ப்பு முகாம் ஒத்திவைப்பு
சென்னை அண்ணாசாலையில் உள்ள தமிழ்நாடு வட்ட முதன்மை அஞ்சல் துறை தலைவர் அலுவலகத்தில் நாளை  காலை பதினோரு மணியளவில் நடைபெறவிருந்த, வட்ட அளவிலான அஞ்சல் குறைதீர்ப்பு முகாம், நிர்வாகக் காரணங்களுக்காக ஒத்திவைக்கப்படுகிறது.
அஞ்சல் குறைதீர்ப்பு முகாம் நடைபெறும் புதிய தேதி மற்றும் நேரம் விரைவில் அறிவிக்கப்படும் என தமிழ்நாடு வட்ட முதன்மை அஞ்சல் துறை தலைவர் வெளியிட்டுள்ள செய்திக்குறிப்பில் தெரிவிக்கப்பட்டுள்ளது.
ஜவுளித்துறை அமைச்சகம்
இரண்டு வகைப்பட்ட 31 ஜவுளிப் பொருட்களுக்கு தரக்கட்டுப்பாட்டு விதிகளை மத்திய அரசு அறிவித்துள்ளது
இரண்டு வகைப்பட்ட 31 ஜவுளிப் பொருட்களுக்கு தரக்கட்டுப்பாட்டு விதிகளை மத்திய அரசு அறிவித்துள்ளது. இதன்படி, முதல் கட்டத்தில் 19 புவிசார் ஜவுளிப்பொருட்களும் 12 பாதுகாப்பு சார்ந்த ஜவுளிப்பொருட்களும் இடம்பெறும்.
தொழில்நுட்பம் சார்ந்த ஜவுளித் தொழில் துறைக்கு இந்தியாவிலிருந்து முதன் முறையாக தொழில்நுட்ப முறைப்படுத்தலின் அடையாளமாக இந்த தரக்கட்டுப்பாட்டு விதிகள் உள்ளன என்று புதுதில்லியில் இன்று  செய்தியாளர்களிடம் பேசிய இணைச்செயலாளர் திரு ராஜீவ் சக்சேனா தெரிவித்தார்.
சுற்றுச்சூழல், மனித ஆரோக்கியம், விலங்குகள் மற்றும் தாவரங்கள் ஆகியவற்றை பாதுகாக்கவும், பொதுநலன் கருதி தரத்தை அதிகரிப்பதும் அவசியம் என்பது மத்திய அரசின் கருத்து என்று அவர் கூறினார். 19 புவிசார் ஜவுளிப் பொருட்களில் லேமினேஷன் செய்யப்பட்ட அதி அடர்த்தி பாலீத்திலின், ஊசியால் தைக்கப்பட்ட நெய்யப்படாத பை வகைகள், சணலால் செய்யப்பட்ட ஜவுளிப்பொருட்கள், கயிறுகளால் நெய்யப்பட்ட ஆடைகள் போன்றவை இடம்பெறும்.
பாதுகாப்புச் சார்ந்த 12 ஜவுளிப்பொருட்களில் தீயணைப்பு வீரர்களுக்கான ஆடைகள், கையுறைகள், வெப்பத்தை வெளியிடும் தொழில் துறை பணியாளர்களுக்கான ஆடைகள், பற்றவைப்பு மற்றும் அதுசார்ந்த பணிகளுக்கு பயன்படுத்துவதற்கான ஆடைகள் போன்றவை இடம்பெறும்.
இரண்டாம் கட்டத்தில் வேளாண்மை சார்ந்த 22 ஜவுளிப் பொருட்களுக்கும், மருந்துசார்ந்த 6 ஜவுளிப் பொருட்களுக்கும், தரக்கட்டுப்பாட்டு விதிகளை வெளியிட ஜவுளி அமைச்சகம் திட்டமிட்டுள்ளது.
சுகாதாரம் மற்றும் குடும்ப நலத்துறை அமைச்சகம்
கொவிட்-19 பற்றிய அண்மைத் தகவல்
நாடு தழுவிய தடுப்பூசித் திட்டத்தின் கீழ் இதுவரை 75.22 கோடி கொவிட் தடுப்பூசிகள் போடப்பட்டுள்ளன.
கடந்த 24 மணி நேரத்தில் 25,404 பேர் புதிதாகப் பாதிக்கப்பட்டுள்ளனர்.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.09%.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 3,62,207 ஆகும்.
குணமடைந்தவர்களின் விழுக்காடு 97.58%.
கடந்த 24 மணி நேரத்தில் 37,127 பேர் குணமடைந்துள்ளனர். இதுவரை மொத்தம் 3,24,84,159 பேர் குணமடைந்துள்ளனர்.
வாராந்திரத் தொற்று உறுதி விழுக்காடு  81 நாட்களாக 3 சதவீதத்திற்கும் குறைவாக உள்ளது.
தினசரித் தொற்று உறுதி வீதம்  15 நாட்களாக 3 சதவீதத்திற்கும் குறைவாக உள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 54.44 கோடியாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1754667
------
(Visitor Counter : 159
சுகாதாரம் மற்றும் குடும்ப நலத்துறை அமைச்சகம்
கோவிட்-19 பாதித்தவர்களில் ஒரே நாளில் குணம் அடைந்தோர் எண்ணிக்கையில் இந்தியா சாதனை - ஒரே நாளில் 51,255 பேர் குணம் பெற்றனர்
குணம் அடைந்தவர்களின் மொத்த எண்ணிக்கை சுமார் 11.5 லட்சம்
குணம் பெறுவோர் விகிதம் 65.44% என புதிய உச்சம் தொட்டது
தொற்றுநோயால் மரணம் அடைவோர் விகிதம் தொடர்ந்து குறைந்து
2.13% ஆக உள்ளது
இந்தியாவில் கடந்த 24 மணி நேரத்தில் 51 ஆயிரத்துக்கும் மேற்பட்ட கோவிட்-19 நோயாளிகள் குணம் பெற்றுள்ளனர். 51,225 பேர் குணம் பெற்று வீடு திரும்பியதை அடுத்து, இந்தியாவில் கோவிட்-19 நோயில் இருந்து குணம் அடைந்தவர்கள் எண்ணிக்கை 11,45,629 ஆக உயர்ந்துள்ளது. ஒரே நாளில் குணம் அடைவோர் எண்ணிக்கை கடந்த 24 மணி நேரத்தில் மிக அதிக அளவை எட்டியுள்ளதை அடுத்து, கோவிட் பாதிப்பில் இருந்து குணம் பெறுவோர் விகிதம் 65.44 சதவீதமாக அதிகரித்துள்ளது. அதாவது இன்னும் அதிகமான கோவிட் 19 நோயாளிகள் குணம் பெற்று வீடு திரும்புகின்றனர்.
மத்திய அரசு மற்றும் மாநிலங்கள் / யூனியன் பிரதேச அரசுகள் கடைபிடித்து வரும் ஒருங்கிணைப்புடன் கூடிய கோவிட்-19 மேலாண்மைத் திட்டம், முன்கள சுகாதார அலுவலர்கள் மற்றும் இதர அலுவலர்களின் தன்னலமற்ற தியாகம், நாடு முழுக்க கோவிட் -19 பாதிப்புக்கு எதிராகப் போராடி வருபவர்களின் முயற்சிகள் காரணமாக, இதில் இருந்து குணம் அடைபவர்களின் எண்ணிக்கை தொடர்ந்து அதிகரித்துக் கொண்டிருக்கிறது.
குணம் பெறுபவர்கள் மற்றும் தற்போது சிகிச்சையில் இருப்பவர்களுக்கு இடையிலான இடைவெளி அதிகரித்துக் கொண்டிருக்கிறது. 2020 ஜூன் 10 ஆம் தேதியன்று முதல் முறையாக, குணம் அடைந்தவர்களின் எண்ணிக்கை, சிகிச்சையில் இருப்போரின் எண்ணிக்கையைவிட அதிகமாக இருந்தது. அப்போது அந்த இடைவெளி 1,573 ஆக இருந்தது. இன்றைய நிலவரப்படி இந்த இடைவெளி 5,77,899 ஆக உள்ளது. தற்போது கோவிட் நோய் பாதிப்புக்காக 5,67,730 பேர் சிகிச்சையில் உள்ளனர். அதாவது இந்த நோயால் பாதிக்கப்பட்டவர்களில் 32.43 சதவீதம். இவர்கள் அனைவரும் மருத்துவமனைகள் மற்றும் வீடுகளில் தனிமைப்படுத்தப்பட்ட நிலையில் மருத்துவக் கண்காணிப்பில் இருக்கின்றனர்.
விரிவான சிகிச்சைக் கட்டமைப்புத் தரங்களின் அடிப்படையிலான சிறப்பான நோய்க் கட்டுப்பாட்டு நடைமுறைகள், தீவிர மருத்துவப் பரிசோதனை மற்றும் தரநிலைப்படுத்திய சிகிச்சை மேலாண்மை நடைமுறைகளை வெற்றிகரமாகவும், ஒருங்கிணைந்தும் அமல்படுத்தியதாலும், குணம் அடைவோர் எண்ணிக்கை உயர்ந்து வருகிறது. மரண விகிதம் குறைந்து வருகிறது. இந்தத் தொற்று நோயால் மரணம் அடைவோர் சதவீதம் 2.13 சதவீதம் என்ற நிலையில், உலக அளவில் இந்தியாவில் தான் குறைந்தபட்சமாக உள்ளது.
(
சுகாதாரம் மற்றும் குடும்ப நலத்துறை அமைச்சகம்
மத்திய சுகாதார அமைச்சகம், ரசாயனங்கள் மற்றும் உரங்கள் அமைச்சகம் மற்றும் தொழில்நுட்ப மேம்பாட்டு வாரியம், ஆராய்ச்சி மற்றும் மேம்பாட்டில் இணைந்து செயல்படுவதற்கான கூட்டத்திற்கு டாக்டர். மன்சுக் மாண்டவியா தலைமை வகித்தார்
அறிவியல் மற்றும் தொழில்நுட்பத் துறையின் கீழ் இயங்கும் தொழில்நுட்ப மேம்பாட்டு வாரியத்தின் கூட்டத்திற்கு மத்திய சுகாதாரம், குடும்ப நலன், ரசாயனங்கள் மற்றும் உரங்கள் அமைச்சர் டாக்டர். மன்சுக் மாண்டவியா தலைமை தாங்கினார்.
சுகாதாரம் மற்றும் குடும்ப நல அமைச்சகம் மற்றும் ரசாயனங்கள் மற்றும் உரங்கள் அமைச்சகம் ஆகியவற்றுடன் ஆராய்ச்சி மற்றும் மேம்பாட்டில் தொழில்நுட்ப மேம்பாட்டு வாரியம் இணைந்து செயல்படுவது குறித்து கூட்டத்தில் விளக்கப்பட்டது.
நிகழ்ச்சியில் டாக்டர். மன்சுக் மாண்டவியா பேசுகையில், “தற்சார்பு இந்தியா கொள்கையின்படி ஆராய்ச்சிப் பணிகளை ஊக்குவிக்க நாம் ஒன்றிணைந்து செயல்பட வேண்டும். ரசாயனத் துறை மட்டுமல்லாது, பரஸ்பர ஒத்துழைப்பின் மூலம் உள்நாட்டு தொழில்நுட்பங்களை மேம்படுத்த மருந்து மற்றும் சுகாதாரத் துறையில் உள்ள துறைகளை நாம் அடையாளம் காண வேண்டும்,” என்றார்.
வாரியத்தின் பணிகளை விரிவுபடுத்தி, அதன் செயல்பாட்டை மேலும் திறம்பட முன்னேற்ற வேண்டியதன் அவசியத்தை வலியுறுத்திய டாக்டர். மன்சுக் மாண்டவியா, தொழில்நுட்ப மேம்பாட்டு வாரியம் இந்தியாவின் அனைத்து தொழில்துறை குழுக்களையும் அணுகி, சிறு மற்றும் பெரிய தொழில்முனைவோர் மத்தியில் விழிப்புணர்வை ஏற்படுத்த அறிவுறுத்தினார்.
“அவர்களின் புதுமையான உள்நாட்டு தொழில்நுட்பத்தை மேம்படுத்துவதற்கு தொழில்நுட்ப மேம்பாட்டு வாரியம் அவர்களுக்கு எவ்வாறு உதவ முடியும் என்பதைப் பற்றி நாம் அவர்களுக்கு தெரிவிக்க வேண்டும். இது நேர்மறையான முடிவுகளைத் தருவதோடு மாண்புமிகு பிரதமர் திரு. நரேந்திர மோடியின் 'தற்சார்பு இந்தியா' என்ற தொலைநோக்குப் பார்வையை நனவாக்க உதவும்”, என்று அவர் மேலும் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1798567
வணிகம் மற்றும் தொழில்துறை அமைச்சகம்
2023 மே மாதத்தில் இந்தியாவின் ஒட்டுமொத்த ஏற்றுமதி 60.29 பில்லியன் அமெரிக்க டாலராக இருந்தது
2023 மே மாதத்தில் இந்தியாவின் ஒட்டுமொத்த ஏற்றுமதி 60.29 பில்லியன் அமெரிக்க டாலராக இருந்தது. இது 2022 மே மாதத்தைவிட 5.99 சதவீதம் குறைவு என்பதைக் காட்டுகிறது.
2023 மே மாதத்தில் இந்தியாவின் ஒட்டுமொத்த இற்குமதி 7.64 பில்லியன் அமெரிக்க டாலராக மதிப்பிடப்பட்டுள்ளது. இது 2022 மே மாதத்தைவிட 7.45 சதவீதம் குறைவு என்பதைக் காட்டுகிறது.
2023 மே மாதத்தில் வர்த்தகப் பொருள்களின் ஏற்றுமதி 30 முக்கியத் துறைகளில் 13-ல் கடந்த ஆண்டு மே மாதத்துடன் ஒப்பிடுகையில், ஆக்கப்பூர்வமான வளர்ச்சி ஏற்பட்டுள்ளது. மின்னணுப் பொருட்கள் , பருப்பு வகைகள் , வாசனைத் திரவியங்கள் , இரும்புத் தாது , எண்ணெய் வித்துக்கள் , பழங்கள் மற்றும் காய்கறிகள் , அரிசி , தேயிலை , முந்திரி , காபி  ஆகியவை இவற்றில் அடங்கும்.
2023 மே மாத காலத்தில் மின்னணுப் பொருட்களின் ஏற்றுமதி, 2022 மே மாதத்தின் 1.39 பில்லியன் அமெரிக்க டாலர் என்பதோடு ஒப்பிடுகையில், 73.96% அதிகரித்து 2.42 பில்லியன் அமெரிக்க டாலராக இருந்தது.
சேவைகள் துறைக்கான அண்மைக்கால புள்ளிவிவரங்கள் இந்திய ரிசர்வ் வங்கியால் 2023 ஏப்ரல் மாதத்தில் வெளியிடப்பட்டது. 2023 மே மாதத்திற்கான புள்ளிவிவரங்கள் ஒரு மதிப்பீடு மட்டுமே. இது இந்திய ரிசர்வ் வங்கியின் அடுத்த அடுத்த வெளியீடு அடிப்படையில் மாற்றியமைக்கப்படும்.
உலக வர்த்தக நிறுவனத்தின் வர்த்தக வளர்ச்சி மதிப்பீடு ஏற்கனவே ஒரு சதவீதம் என்பதிலிருந்து 1.7 சதவீதமாக மாற்றியமைக்கப்பட்டுள்ளது.
2022 ஏப்ரல் மே காலத்தில் ஒட்டுமொத்த வர்த்தகப் பற்றாக்குறை 20.56 பில்லியன் அமெரிக்க டாலர் என்பதோடு ஒப்பிடுகையில், 35.41 சதவீதம் குறைந்து 2023 ஏப்ரல் - மே காலத்தில் வர்த்தகப் பற்றாக்குறை 13.28 பில்லியன் அமெரிக்க டாலராகக் குறைந்துள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1932621
------
AD/SMB/KPG/GK
(Visitor Counter : 123
அறிவியல் மற்றும் தொழில்நுட்பத்துறை
இந்திய- அமெரிக்க தடுப்பூசி செயல்திட்டத்தின் கூட்டு பணிக்குழுவின் 34-ஆவது கூட்டத்தில் இந்திய பிரதிநிதிகள் பங்கேற்பு
அமெரிக்காவின் ஒவ்வாமை மற்றும் தொற்று நோய்களின் தேசிய நிறுவனம், தேசிய சுகாதார நிறுவனம் ஆகியவற்றுடன் இணைந்து இந்தியாவின் உயிரி தொழில்நுட்பத் துறை கடந்த ஜூலை 1987 முதல் இந்திய- அமெரிக்க தடுப்பூசி செயல் திட்டத்தை அமல்படுத்தி வருகிறது. அறிவியல் மற்றும் தொழில்நுட்பம், வெளியுறவு விவகாரங்கள் ஆகிய துறைகளின் அமைச்சர்களது ஒப்புதலோடு நடப்பு ஐந்தாண்டு கூட்டு அறிக்கை 2027 வரை நீட்டிக்கப்பட்டுள்ளது. இதையடுத்து, உயிரி தொழில்நுட்பத் துறை செயலாளர் டாக்டர் ராஜேஷ் எஸ். கோகலே, தடுப்பூசி செயல்திட்டத்தின் கூட்டு பணிக்குழுவின் 34-ஆவது கூட்டத்தில் பங்கேற்பதற்காக துறையின் மூத்த அதிகாரிகள் அடங்கிய பிரதிநிதிகள் உடன் அமெரிக்கா சென்றிருக்கிறார்.
அக்டோபர் 11 மற்றும் 12-ஆம் தேதிகளில் மேரிலேண்டின் பெதஸ்டாவில் உள்ள தேசிய சுகாதார நிறுவனத்தின் வளாகத்தில் இந்த கூட்டம் நடைபெற்றது. அமெரிக்காவுக்கான இந்திய தூதர் முன்னிலையில், ஒவ்வாமை மற்றும் தொற்று நோய்களின் தேசிய நிறுவனத்தின் இயக்குநர் டாக்டர் அந்தோணி ஃபாச்சி மற்றும் டாக்டர் ராஜேஷ் எஸ். கோகலே ஆகியோர் இந்திய- அமெரிக்க தடுப்பூசி செயல்திட்டத்தின் கூட்டு அறிக்கையில் கையெழுத்திட்டனர்.
சர்வதேச மகளிர் தினத்தை இன்று நாம் கொண்டாடும் நிலையில், ஏற்கனவே நடைபெற்ற போட்டியில் இந்திய மகளிர் அணி, பாகிஸ்தான் அணியை வென்று உலகக் கோப்பையை வெல்வதற்கான நிலையை எட்டியுள்ளது. இந்தப் புகழ்மிக்க தருணத்தை நேயர்களுடன் கொண்டாட ஒருமாத காலம் நடைபெறும் ஐசிசி மகளிர் உலகக் கோப்பை போட்டிகள் பற்றிய நேர்முக வர்ணனையை அகில இந்திய வானொலி மூலம் ஒலிபரப்ப பிரசார் பாரதி ஏற்பாடு செய்துள்ளது.
இந்த நேரடி ஒலிபரப்பை மிகவும் ஆர்வமுள்ளதாகவும், அனைவரும் ஈடுபாடு கொள்வதாகவும், மாற்றுவதற்கு சிறப்பு நிகழ்ச்சிகளை அகில இந்திய வானொலி நடத்த உள்ளது. இதில், இந்தப் போட்டித் தொடரின் பல்வேறு நிலைகளில், ஏற்படும் நிகழ்வுப் போக்குகள் குறித்து விளையாட்டுத்துறை நிபுணர்கள் கருத்துக்களைத் தெரிவிப்பார்கள். இந்த நிகழ்ச்சிகள் இந்தி, ஆங்கிலம் என இரு மொழிகளில் நடைபெறும்.
போட்டி தொடங்குவதற்கு முன்பும், போட்டிக்கு இடையேயும், போட்டி முடிந்த பிறகும் அகில இந்திய வானொலியுடன் இணைந்திருக்கும் நேயர்கள் நிபுணர்களின் கருத்துக்களைக் கேட்கலாம்.
டிஜிட்டல் முறையில் இந்த நிகழ்ச்சிகளை பிரசார் பாரதியின் விளையாட்டுப் பிரிவுகள் யூட்யூப் அலைவரிசையில் கேட்கலாம். - https://www.youtube.com/c/PrasarBharatiSports அதே போல் அகில இந்திய வானொலியின் விளையாட்டுக்கள் பிரிவு ட்விட்டரிலும், @akashvanisports தூர்தர்ஷனின் விளையாட்டுக்கள் பிரிவு ட்விட்டரிலும் @ddsportschannel நிகழ்ச்சிகள் இடம் பெறும்.
அனைத்து போட்டிகளையும் இடம் பெறச் செய்வதற்கு வசதியாக ஒவ்வொரு மணிக்கும் போட்டிகளின் அப்போதைய நிலைமை குறித்து நாடு முழுவதும் உள்ள அகில இந்திய வானொலி நிலையங்களிலும், சம்பந்தப்பட்ட மாநில மொழிகளிலும் நிகழ்ச்சி ஒலிபரப்பாகும்..
கிரிக்கெட் போட்டிகளின் நேர்முக வர்ணனையை பண்பலை  ரெயின்போ அலைவரிசைகளில் கேட்கலாம்
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1803851